ຮອງນາຍົກລັດຖະມົນຕີຈິ້ງດິ່ງຢຸງພົບປະເຈລະຈາກັບຮອງນາຍົກລັດຖະມົນຕີຈີນ
(ທ່ານຮອງນາຍົກລັດຖະມົນຕີຈິ້ງດິ່ງຢຸງ
ພົບປະເຈລະຈາກັບຮອງນາຍົກລັດຖະມົນຕີຈີນ)
ເນື່ອງໃນໂອກາດນຳໜ້າຄະນະຜູ້ແທນຫວຽດນາມ ເຂົ້າຮ່ວມງານຕະຫຼາດນັດຈີນ - ອາຊີໃຕ້ຄັ້ງທີ 4 ແລະ ງານຕະຫຼາດຂາອອກຂາເຂົ້າ ຄຸນມິງ ຄັ້ງທີ 24 ຢູ່ນະຄອນ ຄຸນມິງ, ແຂວງ ຢີນນານ, ປະເທດຈີນ, ຕອນບ່າຍວັນທີ 12/06, ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ໄດ້ພົບປະເຈລະຈາກັບທ່ານຮອງນາຍົກລັດຖະມົນຕີຈີນ ວາງຢາງ. ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ສະເໜີໃຫ້ 2 ຝ່າຍສືບຕໍ່ຮັກສາການພົບປະຂັ້ນສູງ, ເປີດກວ້າງການພົວພັນແລກປ່ຽນປະຊາຊົນ, ໂດຍສະເພາະແມ່ນໄວໜຸ່ມ 2 ປະເທດ. ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ກໍສະເໜີໃຫ້ຈີນ ສ້າງເງື່ອນໄຂສະດວກກວ່າໃຫ້ແກ່ການຂົນສົ່ງ ແລະ ນຳເຂົ້າສິນຄ້າຈາກຫວຽດນາມ, ໂດຍສະເພາະແມ່ນບັນດາຜະລິດຕະພັນກະເສດ, ເຄື່ອງປ່າຂອງດົງ ແລະ ສິນໃຈນ້ຳ. 2 ຝ່າຍຕ້ອງເພີ່ມທະວີການສົມທົບກັນຄຸ້ມຄອງເຂດຊາຍແດນ ແລະ ຊຸກຍູ້ການຮ່ວມມືລະຫວ່າງທ້ອງຖິ່ນຕ່າງໆ. ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ກໍສະແດງຄວາມວິຕົກກັງວົນຕໍ່ບັນດາການຜັນແປຫວ່າງມໍ່ໆມານີ້ຢູ່ທະເລຕາເວັນອອກ; ຢືນຢັນສັນຕິພາບ ແລະ ສະຖຽນລະພາບແມ່ນຄວາມຈຳເປັນໃຫ້ແກ່ການຮ່ວມມື ແລະ ພັດທະນາໃນພາກພື້ນ. ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ສະເໜີໃຫ້ 2 ຝ່າຍ ຕ້ອງມີບັນດາການກະທຳຢ່າງແທດຈິງເພື່ອຄວບຄຸມຄວາມບໍ່ລົງລອຍກັນໃຫ້ເປັນຢ່າງດີ, ບໍ່ໄດ້ມີການກະທຳເຮັດໃຫ້ສະພາບການສັບສົນ, ເປີດກວ້າງການຂັດແຍ້ງຢູ່ທະເລຕາເວັນອອກຂຶ້ນຕື່ມ; ເຄົາລົບຄວາມຮັບຮູ້ລວມຂອງການນຳຂັ້ນສູງ 2 ປະເທດ, ໂດຍສະເພາະແມ່ນ “ຂໍ້ຕົກລົງກ່ຽວກັບບັນດາຫຼັກການພື້ນຖານຊີ້ນຳການແກ້ໄຂບັນຫາຢູ່ທະເລ” ແລະ “ຖະແຫຼງການກ່ຽວກັບການພຶດຂອງຝ່າຍຕ່າງໆຢູ່ທະເລຕາເວັນອອກ” (DOC), ພ້ອມກັນຮັກສາສັນຕິພາບ, ສະຖຽນລະພາບຢູ່ທະເລ.
ສ່ວນທ່ານຮອງນາຍົກລັດຖະມົນຕີຈີນ ວາງຢາງ ໄດ້ຢືນຢັນວ່າ, ຈີນ ສະເໜີໃຫ້ 2 ຝ່າຍຕ້ອງເພີ່ມທະວີການແລກປ່ຽນຍຸດທະສາດ ແລະ ຄວາມໄວ້ເນື້ອເຊື່ອໃຈດ້ານການເມືອງ, ຍູ້ແຮງການເຊື່ອມຕໍ່ຍຸດທະສາດພັດທະນາ ແລະ ການຮ່ວມມືກ່ຽວກັບກຳລັງຄວາມສາມາດຜະລິດລະຫວ່າງ 2 ປະເທດ, ກຳນົດ ແລະ ຜັນຂະຫຍາຍບາງໂຄງການຈຸດສຸມໂດຍໄວ, ປະຕິບັດຄວາມຮັບຮູ້ລວມຂອງການນຳຂັ້ນສູງຂອງ 2 ປະເທດກ່ຽວກັບບັນຫາທະເລຕາເວັນອອກຢ່າງເຂັ້ມງວດ.
(ແຫຼ່ງຄັດຈາກ VOV)